google/wiki40b huggingface dataset:
Digital differential analyzer

Digital differential analyzer (DDA) er innen datagrafikk et stykke maskinvare eller programvare for å lineær-interpolere variabler over et interval mellom et start- og sluttpunkt. DDA brukes for å rasterisere linjer, triangler og polygoner. I sin enkleste form vil DDA-algoritmen virke ved å interpolere verdier i intervallet ved å regne ut for følgende ligninger for hver xᵢ: xᵢ =  xi−1+1/m, yᵢ =  yi−1 + m, hvor Δx = xend − xₛₜₐᵣₜ og  Δy = yend − yₛₜₐᵣₜ og m = Δy/Δx.
Droop kvote

Droop kvote, eller Droops forholdstall, er en formel som brukes til å finne antall stemmer som trengs ved noen typer forholdstallsvalg, blant annet sammen med single transferable vote (STV) eller sammen med største brøks metode i et proporsjonalt system med listevalg. Droop kvoten er den mest brukte kvoten i land som bruker single transferable vote.
Droop kvoten er oppkalt etter Henry Richmond Droop (1831–1884) som lanserte den i 1868 som erstatning for den tidligere Hare kvoten.

Fordeler og ulemper

Droop kvote er mindre enn Hare kvote, og flere kandidater når derfor kvoten, noe som gir færre opptellingsrunder. Droop kvote er litt mindre proporsjonal enn Hare kvote, avhengig av størrelsen på valgkretsen, og favoriserer store partier mer enn med Hare kvote. De samme stemmetallene og bruk av Hare kvote gjør at Kjell Magne blir valgt, mens med Droop favoriserer den store mengden som stemte på Kåre og Gro, og gjør at Gro blir valgt. I valg med bare èn kandidat (instant-runoff voting) kan Droop kvoten brukes, og vil gi en kvote på 50 % av stemmene pluss èn.
Sky Raiders

Handlingen

Det tidligere flyveress fra første verdenskrig, piloten kaptein Bob Dayton, (Donald Woods) er eier av Sky Raiders, Inc., en mindre flyfabrikk. Han har konstruert et nytt høyhastighet jagerfly, Sky Raider og et bombesikte. Nazi-agenten Felix Lynx (Eduardo Ciannelli) forsøker på å stjele disse for Tyskland. Dayton rekrutterer unge Tim Bryant (Billy Halop), medlem av Air Youth of America for å hjelpe ham. Forsøk på å stjele jagerprototypen mislykkes.
Det nye bombesiktet blir testet i Hawaii, og Lynx avskjærer en Boeing 314 Clipper på vei til Honolulu. Etter at det er skutt ned blir Bob og hans sekretær, Maria Blake (Kathryn Adams) reddet fra Clipperen. Løytnant Carry (Robert Armstrong) og Tim møter de overlevende, men finner at Lynx har sendt sin håndlanger for å fullføre jobben. Den utenlandske agenter blir drept da de blir påkjørt av en møtende lastebil. Mary forteller at hun har blitt fru Dayton.
Den offisielle klassifikasjonen av Bordeauxviner fra 1855

Den offisielle klassifikasjonen av bordeauxviner fra 1855 ble laget i forbindelse med at man ville presentere de beste vinene fra Médoc på verdensutstillingen (Exposition Universelle) i Paris samme året. Man valgte de 61 beste og delte dem inn i 5 Cru'er. Den eneste endringen som er foretatt i denne klassifikasjonen, er opprykkingen av Château Mouton-Rothschild fra 2. Cru til 1. Cru i 1973.

Sauternes og Barsac

Barsac Châteaux kan kalle seg Barsac eller Sauternes.
Hustadmarmor

Hustadmarmor A/S er en bergindustri-bedrift med virksomhet i Fræna kommune i Møre og Romsdal. Bedriften produserer bestrykningsstoffer basert på kalk for papirindustrien. Hustadmarmor framstår i dag som den største, mest moderne og rasjonelle kalkforedler for papirindustrien i verden.

Historie

Bedriften er grunnlagt i 1948 av Kjell Steinsvik, tidligere redaktør i Romsdals Budstikke. Bedriften het da Hustad Bruk, med datterselskapene Hustadjord samt Hustad Kalk og Marmor. I 1959 ble Kjell Steinsvik syk, og hans 17-år gamle sønn, Stein Sturla Steinsvik, kom inn i bedriften. Han tok over driften av bedriften i 1965. Virksomheten utviklet seg positivt og ble snart ledende i Nord-Europa på knuste marmorgranulater som ble brukt i bygningsindustrien. I 1970 startet man produksjon av nye fyllstoffer til puss, sparkel og maling.
I 1976 begynte et nærmere samarbeid med familieselskapet Omya AG (tidligere Plüss-Staufer AG), som er markedsledere i foredling av kalkbaserte fyllstoffer og pigmenter. Hustad Kalk og Marmor AS ble splittet i råvareprodusenten Hustadkalk AS, eiet av Steinsvikfamilien, og foredlingsbedriften Hustadmarmor AS, eiet 50 % hver av Hustadkalk AS og Omya AG.

Hydrocarb - nytt produkt

I 1979 ble det bestemt å satse tungt på kalkbasert pigment som tilsetningsstoff i papirproduksjon. Kalk hadde tidligere aldri blitt brukt til dette formålet. Det nye fyllstoffet og bestrykningsmidlet Hydrocarb ble raskt introdusert, og fra 1985 er papirindustrien blitt en betydelig kunde ettersom den la om til nøytrale prosesser. Etter hvert innarbeidet det seg en grunnidé om at ”jo mer Hydrocarb, jo bedre produkt og rimeligere papir”. I dag går 99,8 % av produksjonen til papirindustrien, og nesten alt er eksport.
For å sikre utviklingen og finansiering for videre ekspansjon, kjøpte Omya AG seg i 1990 opp til 79 % eierandel.
Hustadmarmor har vokst fra å produsere 20 000 tonn i 1959, 100 000 tonn i 1985 til 3 millioner tonn i 2007. Fem milliarder kroner er investert i prosessanlegget i Fræna siden starten i 1978. I tillegg er det investert 1,5 milliarder kroner i 20 tankanlegg ute i Europa og 2,5 milliarder kroner i skip som frakter produktene ut til kundene. De fleste av båtene er bygd lokalt i Romsdal.
Andelen av kalsiumkarbonat (CaCO3), eller flytende marmor, i både treholdig og trefritt papir vokser hvert år og framtiden for hydrocarb ser lys ut. Grunnlagsinvesteringer og foredlingsprosessen er lagt opp for fortsatt vekst.
Steinsvik-familien solgte seg ut av Hustadmarmor i 2007, men eier fortsatt råvareleverandøren Hustadkalk.
Brokeland Bullets

Brokeland Bullets er et Oslo-basert bluegrassband stiftet i 2008. Medlemmene har funnet sammen om musikken i løpet av flere besøk på Risør bluegrassfestival, og har derfor også hentet navnet sitt fra nærområdet til denne festivalen.
Bandet har en klassisk seks-manns bluegrassbesetning med Jan Richard Pianski på gitar, Espen Svenungsen på banjo, Johannes Selvaag på mandolin, Sondre Ljoså på kontrabass, Paul Oddvang spiller dobro og Per Waagø på fele. De skriver sine egne sanger med tekster på engelsk og til dels på nynorsk.
Våren 2011 gikk bandet i studio for å spille inn sine sanger. Resultatet av disse bestrebelser foreligger nå på debutplaten «Brokeland».
Mai 2014 foreligger bandets andre album: Heartbroke.
Nordahl Eide

Nordahl Eide (født 14. oktober 1911 i Stavanger, død 2003) var en norsk maler.
Eide var født og oppvokst i Stavanger. Han studerte først ved Stavanger Tegneskole under Leif Søyland og Annelise Convad. Senere var han også elev ved Studieatelieret i Stavanger, med lærere Henry Imsland, Ellen Idén, Bengt Galaiuz og Thoralf Gjesdal.
Ved siden av sin virksomhet som maler arbeidet Eide alltid i andre jobber. Først var han sjømann i ti år i rederiet Peder Smedvig AS. Deretter var han en periode dekoratør ved Stavanger Flint. I midten av sekstitallet tok han etterutdanning og ble tegneassistent hos byarkitekten i Stavanger kommune. Malervirksomheten fortsatte han også etter at han ble pensjonist på slutten av syttitallet.
Eide debuterte på Vestlandsutstillingen i 1956. Siden hadde han en rekke utstillinger i kunstforeninger, blant annet i Stavanger, Bergen, Oslo og Esbjerg. Haugesund Billedgalleri og Rogaland Kunstmuseum har hver tre maleri av Eide. Rogaland Kunstmuseum eier de tre maleriene Holmane (1974), Varm morgendis i Roma (1979) og Gåsetrekket (1987).
Eide foretok en rekke studieturer til utlandet, til Italia, Spania, Frankrike og England. I 1976 reiste han med støtte fra Stavanger kommunes kulturstipend også på studiereise i Norge.
Maleriene til Eide er preget av en nær tilknytning til fargeanalyse. Samspillet mellom form og farge og fargene i mellom er viktige bestanddeler. Motivet er ofte naivistisk, eventyraktig framstilt. Ifølge Eide selv har han lært lite av andres kunst, men mye av andre kunstnere.
Rogaland Kunstmuseum stilte ut 34 maleri av Eide i en egen utstilling i 2003, rett før han døde - i en alder av 92 år.
Connah's Quay kraftverk

Connah's Quay kraftverk er et varmekraftverk nær et vernet Ramsar-område ved utløpet av elva Dee i Wales, Storbritannia. Det har en installert produksjonskapasitet på 1 770 MW, fordelt på 4 x 330 MW blokkermed gassturbiner. Brenselkilden er naturgass og kull (180 MW). Naturgassen kommer fra Liverpoolbukta via gassterminalen Point of Ayr i en 27 km lang rørledning.
Anlegget ble utbygd omkring årene 1990–1996. Operatør er selskapet E.ON.
Anlegget må ikke forveksles med Deeside gasskraftverk på 500 MW, som ligger i samme industriområde men som ikke er en del av Connah's Quay kraftverk.
De totale CO2-utslippene i 2008 var 3 303 359 tonn, ørlite under 2007-nivået og nesten dobbelt så høyt som kvotemålet.
Heftyeløkken

Heftyeløkken er en eiendom i Riflegata 13 på Bjølsen i Oslo, den ligger på en høyde med utsikt mot grøntområdene langs Treschows gate ved Akerselva. 
Bygningen ble reist som vannvokterbolig i 1867 med midler etter legatstifteren og forretningsmannen Henrik Heftye som var død tre år tidligere og som hadde testamentert formuen sin til kommunen for at den skulle brukes til sosiale formål. Det er muligens Georg Andreas Bull som har vært arkitekt på prosjektet, han var stadskonduktør i Christiania fra 1865 og sto bak en omfattende regulering av boligområder i byen.
På omtrent samme tid som huset ble oppført, ble byens ferskvanninntak flyttet fra Akerselva til Maridalsvannet og under huset i Riflegata ble det anlagt bassenger for reduksjon av vanntrykket. 
Eiendommen tilhører Oslo kommune og er kommunalt vernet. Den brukes til barnehave.
Milton H. Erickson

Indirekte teknikker

Mens klassisk hypnose er autoritær og direkte, og ofte innebærer resistanse i subjektet, Erickson's tilnærming er åpen, imøtekommende og indirekte. For eksempel, når en klassisk hypnotisør kan si "du går inn i en transe", ville en Ericksonsk hypnotisør heller si "du kan enkelt lære å gå inn i en transe". På denne måten gir han en mulighet for subjektet til å akseptere de forslagene som de er mest komfortable med, i deres eget tempo, og med bevissthet overfor fordelene. Subjektet vet at de ikke blir manipulert og tar fullt eierskap for og deltakelse i sin transformasjon.
Erickson hevdet at det ikke var mulig å bevisst instruere det ubevisste sinn, og at autoritære forslag lett ville møtes med resistans. Det ubevisste sinn responderer til åpninger, muligheter, metaforer, symboler og motsetninger. Effektive hypnotiske forslag skulle dessuten være 'kunstferdig vage', og dermed gi rom for subjektet å fylle inn gapene med deres egne ubevisste forståelser – selv om de ikke bevisst fatter hva som skjer. Den trenede hypnotisør konstruerer disse gapene av mening på en måte som passer best for det individuelle subjektet – på en måte som best gir den ønskede forandring.
For eksempel kan det autoritære "du vil slutte å røyke" være mindre påvirkelig på det ubevisste nivå enn "du kan bli en ikke-røyker". Det første er en direkte kommando, som kan adlydes eller ignoreres (and notice that it draws attention to the act of smoking), det andre er en mulighet, en invitasjon til mulig varig forandring, uten press, og som gir mindre sjanse for resistanse.
Richard Bandler og John Grinder identifiserte denne form for 'kunstferdig vaghet' som en sentral karakter for sin 'Milton Model', et systematisk forsøk til å kodifisere Erickson's hypnotiske språkmønstre.
Hedemarken friskole

Hedemarken friskole er en privat grunnskole som er eid av den tverrkirkelige misjonsorganisasjonen Ungdom i Oppdrag. Skolen ligger i Løten kommune i Hedmark og har skoleåret 15/16 om lag 160 elever og 34 ansatte. Hilde Sætrang er rektor ved skolen.

Historikk

I 1987 søkte Ungdom i Oppdrag (UIO) myndighetene om å få starte en egen kristen grunnskole. Departementet brukte mer enn 2 år på behandlingsprosessen. Hedemarken friskole startet opp med 10 elever høsten 1991. Harald Nyen var skolens første rektor. Lokalene var to rom i låven på Grimerud, UIOs hovedsenter i Stange kommune.
Elevtallet ved skolen vokste raskt de første årene. Lokalene på Grimerud ble for små, og sommeren 1994 kjøpte friskolen Løkja skole som Løten kommune skulle legge ned. Skoleanlegget besto av et hovedbygg med 4 klasserom, grupperom, personalrom og kontor, dessuten et mindre bygg for formingsaktiviteter og gymnastikkanlegg med gymsal og svømmebasseng. Bassenget var i bruk fra 1994 til 2000. Da måtte det stenges på grunn av nye forskrifter.
Et nybygg med 3 klasserom ble satt opp i 1996 for å romme ungdomsskoleelever. Men dette ble erstattet allerede i 1999 med et større nybygg. Dette har 6 klasserom, flere spesialrom og grupperom. Skolen ble fulldelt i 2000. Maksimumsantall er 18 elever per klasse.
Hedemarken friskole har skoleåret 15/16 om lag 160 elever og 34 ansatte.
Norgesmesterskapet i skiskyting 2013

Norgesmesterskapet i skiskyting 2013 ble arrangert i Dombås fra 20. mars til 24. mars 2013 av Dombås Idrettslag.
I tillegg ble det arrangert NM i mix-stafett for klassene fra 17 år til senior samlet, 17. februar i Steinkjer, som en del av junior-NM i skiskyting 2013 del 1.
Sørlandsbadet

Sørlandsbadet er et 4 000 kvadratmeter stort badeanlegg i Lyngdal med både inne og uteanlegg. Sommeren 2010 stod den 1 000 kvm store kunstige badeøya Salto ferdig. Denne er formet som logoen til Sørlandsbadet. Sørlandsbadet ligger innerst i Rosfjorden, et par kilometer fra Lyngdal sentrum. Badet ble åpnet 1. februar 2007. Badet er saltvannsbasert og uten klor og består av badeland og idrettsbasseng med stupetårn og vannsklier. Sørlandsbadet har også treningssenter, spa, cafè, fysioterapi og velværeavdeling.
Lyngdal ligger sentralt til på Sørlandet og Sørlandsbadet er Norges sørligste badeland. Veien er kort til andre attraktiviteter og opplevelser. Lindesnes fyr, Lista fyr, Utsikten Golfbane, vannskibane i Flekkefjord, Skatepark i Farsund, Gokart, surfing på Lista, Barnas Dyrepark i Spangereid er bare et lite utvalg som er innenfor 30 minutters kjøring fra Sørlandsbadet.

Sørlandsbadet Turpark

Det er også en egen Turpark med oppmerkede løyper for å gå på tur, mosjonere, løpe eller sykle. Noen av løypene er tilrettelagt for barn med skilt med fakta informasjon og noen spørsmål. Fakta opplysningene er relatert til naturen. På Turparkens hjemmeside finner en opplysninger og utskriftsvennlige websider. Turparken er et samarbeid med Lyngdal Kommune, KVS-Lyngdal og Rosfjord Strandhotell.
Turparken har også en utendørs treningspark som er levert av Uniqa.
Røyse Ultra 2016

Røyse Ultra 2016 var andre gang Røyse Ultra ble arrangert. Løpet ble arrangert 11. april 2016. Løpet var 8 x 10 km langt.
16 av 20 startende deltakere fullførte løpet.
Livets lotteri

Livets lotteri er et musikkalbum med Ingjerd Helén, utgitt i 1970. Dette er hennes debutalbum som soloartist.
Lancashire Fusiliers

Lancashire Fusiliers var et britisk infanteriregiment, som ble slått sammen med andre fusilier-regimenter i 1968 til Royal Regiment of Fusiliers.
Opprinnelig var regimentet hjemmehørende i Devonshire og hadde navnet Sir Richard Peyton's Regiment of Foot i 1688. Navnet var frem til 1751 navnet til den kommanderende obersten. I 1751 ble navnet forandret til 20th Regiment of Foot. I 1881 ble regimentet hjemmehørende i Lancashire og fikk navnet Lancashire Fusiliers.
Den berømte britiske forfatteren J.R.R. Tolkien tjenestegjorde ved dette regimentet fra 1915, frem til han fikk «skyttegravsfeber» under slaget ved Somme i oktober 1916.
Carlow

Historie

Området byen ligger i har vært befolket i flere årtusener, men opphavet til byen kom antagelig med grunnleggelsen av St. Mullins kloster i det 7. århundre. I 1180 ble Carlow slott bygget av William, jarl av Pembroke for å vokte det strategisk viktige krysningsstedet i elven. I det 14. århundre ble Ballyloughan slott, Ballymoon slott, Leighlinbridge slott og Tower House reist. St. Patrick's College ble grunnlagt i 1793.
Byen har et museum ved St. Mullins
Carac

Carac er en kake som stammer fra Sveits. Den er rund og har en størrelse av enten cirka 25 centimeterer eller av cirka åtte centimeterer i diameter. Kaken kommer opprinnelig fra de romansk kantonene Vaud, Fribourg, Neuchâtel og Genève.

sammensetning

Kaken har alltid en grønn glasur og et sjokoladepunkt på sentrum. Kaken består av en bakt grunn til mørdeig. Grunnen er fylt med en canache som består av to del sjokolade og en del fløte. Når canache ble kald, kaken bestrykes med aprikossyltetøy og en grønn glasur. Endelig får kaken en sjokoladepunkt.
Nerveblokk

Nerveblokk eller nerveblokade er en type smertebehandling som brukes til å stille (blokkere) smerter i bestemte organer eller regioner i kroppen. Hensikten er midlertidig å blokkere nervesignaler som utløser smertesignalene. Perifere nerveblokader er nerveblokader hvor større nerver eller nerveforgreninger blokkeres, som pleksus eller ganglion. Denne typen regionalanestesi brukes mest i forbindelse med kirurgiske inngrep og prosedyrer. Sentrale nerveblokader er blokader i ryggmargen, som spinalanestesi eller epiduralanestesi.
Nerveblokk brukes til ulike formål. Terapeutiske nerveblokker inneholder typisk én eller to typer lokalanestetikum som kan brukes til å behandle akutt smerte midlertidig. For å øke virkningstiden kan et kortikosteroid tilsettes i noen tilfeller, for eksempel når noen typer hodepine behandles. Diagnostiske nerveblokker brukes til å bestemme kilder til smerte og inneholder derfor et lokalanestetikum med kjent varighet av lettelse. Prognostiske nerveblokker brukes for å forutsi utfallet av en gitt behandling, eksempelvis for å avgjøre om en permanent behandling (eksempelvis et kirurgisk inngrep) vil lykkes i å behandle en bestemt smerte. Forebyggende nerveblokker brukes til å hindre påfølgende smerte av en bestemt handling. I noen tilfeller brukes også nerveblokk for å unngå eller utsette et kirurgisk inngrep.
I noen tilfeller assisteres nerveblokader med ultralyd, for å øke nøyaktigheten. Stor nøyaktighet øker virkningstiden og reduserer risikoene som er forbundet med å sette blokader.
Nerveblokk kan dessuten være et svært nyttig hjelpemiddel for mange behandlingsrefraktære lidelser, spesielt kortsiktig og som en mellomløsning i påvente av mer langsiktige løsninger. GON blokk blir i så måte av og til administrert mot refraktær kronisk klasehodepine, kronisk migrene og flere andre hodepinelidelser, deriblant for å assistere under avvenning ved medikamentoverforbrukshodepine.
Ragnvald Sigurdsson

Ragnvald Sigurdsson født på 700-tallet, dødsår ukjent). Var storbonde på Huseby på Lista da Harald Granraude var konge av Agder. Han hadde 2 barn Gunhild Ragvaldsdatter og Olve Ragnvaldsson. Han er mest kjent for å ha giftet bort Gunnhild til Harald Granraude, som ble drept av Gudrød Veidekonge men hva som skjedde med Ragnvald etterpå vites ikke.
Han var også Harald Hårfagres tippoldefar på farssiden.
Punta del Este (kommune)

Historie

Punta del Este ble grunnlagt i 15. mars 2010.

Regjeringen

Ordføreren (alcalde) i kommunen er Martín Laventure (2010-2015).
Tujmazy

Tujmazy (russisk: Туймазы́) er en by i Republikken Basjkortostan i Russland. Den ligger 160 km vest for Ufa. Innbyggertall: 66 687 (folketelling 2002).
Chalybs

Utseende

Nokså små (vingespenn 25-30 millimeter) stjertvinger med en ganske tynn stjert på bakvingene. Hannens overside er skinnende blå med mørke ytterkanter, hunnen er gråbrun med spredte, metalliske skjell. Undersiden er skinnende grønn.

Utbredelse

Disse artene lever i Mellom- og Sør-Amerika, fra Mexico til det sørlige Brasil.
Cyclocephala complanata

Utseende

En middelsstor ( millimeter), oval, blankt, lyst brunlig hornbille. Dekkvingene har en svart sømstripe og en svart skråstripe som går over hver dekkvinge. Hodet er svart, pronotum og bein er rødbrune, dekkvingenes grunnfarge lyst gulbrun. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Mellom-Amerika, fra Mexico i nord til Panama i sør.
Liu Yalou

Tidlig liv

Liu Yalou ble født i Wuping i Fujian-provinsen i Kina. Han ble med i Det kinesiske kommunistiske parti plassert i Jinggangshan-fjellene i august 1929 og deltok i omringningskampanjene på kommunistenes side. Som mange andre senere kommunistledere var også Liu en veteran fra den lange marsjen. Under den andre kinesisk-japanske krigen ble han Lin Biaos sjefsassistent ved Den røde armés universitet i Yennan.

Sovjetunionen

Deretter ble han sendt til Frunze-akademiet, Sovjetunionens ledende militærakademi, for å studere. Han studerte i perioden 1939-41, og ble utnevnt til en major i Den røde armé. Under andre verdenskrig deltok han på sovjeternes side på østfronten. Han skrev flere viktige essay om slaget om Stalingrad.

Seirer i Mandsjuria

I august returnerte han til Kina ved å følge den sovjetiske marskalken Aleksandr Vasilevskijs tropper, med hensikt å invadere Mandsjuria under Operasjon Auguststorm. Senere ble han med i kommunistenes feltarmé for Mandsjuria, og forfremmet til marskalk Lin Biaos stabssjef.

Etableringen av et flyvåpen og missiltropper

Etter opprettelsen av Folkerepublikken Kina gjorde Mao Zedong seg klar til å støtte Nord-Korea i Koreakrigen. Mao beordret Liu til å reise til Sovjetunionen for å drive lobbyvirksomhet til deres hjelp og begynte å trene kinesiske piloter basert på den sovjetiske modellen. Liu ble derfor utnevnt til øverstkommanderende for flyvåpenet til Folkets frigjøringshær i 1949. På daværende tidspunkt hadde det kinesiske flyvåpenet kun 15 MiG-jagerfly til rådighet. I 1955 ble han general.

Leverkreft

Marskalk Lin Biao besøkte de syke aldri før, men det eneste unntaket var da han fikk vite at Liu Yalou hadde fått leverkreft. Lin besøkte Liu for første gang Liu på sykehuset. Etter ett år (i 1965) døde Liu i Shanghai. Lin tok personlig ansvar for Lius begravelsesseremoni fordi Liu var en av de beste assistentene og stabsoffiserene i Lin Biaos militære karriere.
Museu d'Història de la Ciutat

Museu d'Historia de la Ciutat («Museet for byens historie») er et museum i den katalanske byen Barcelona som tar for seg byens historie. Hovedutstillinga ligger ved Plaça del Rei. Store deler av denne utstillinga er under bakken, hvor de romerske ruinene befinner seg. Museet har også andre utstillingssentre, blant annet Pedralbesklosteret.
NM i friidrett innendørs 2017

NM i friidrett innendørs 2017 var en del av NM i friidrett 2017, og ble arrangert som et eget stevne i Ulsteinhallen i Ulsteinvik 4. og 5. februar 2017. Arrangør er Dimna IL. 
NM er for menn og kvinner, og NM i lengdehopp og høydehopp uten tilløp er i tillegg for junior.
Vuelta a España 2001

Den 56. utgaven av Vuelta a España ble arrangert fra 8. september til 30. september 2001.
Triptyk

Et triptyk (av gresk triptychos «trefold») eller triptykon er en tredelt altertavle med en midtdel (corpus) og to fløymotiv, som kan lukkes som et skap, et alterskap. Triptyk har vært laget som kirkekunst helt fra 1300-tallet. Fløyene/dørene ble stengt og åpnet til fastsatte høytider for å markere kirkeårets karakter.
Midtpanelet er ofte en fremstilling av sentrale kirkelige motiv som Korsfestelsen, Madonna med Barn, mens sidepanelene viser bilder av helgener, og/eller kirkebyggere, menighetsgrunnleggere o.l.
Siden altertriptyker ble laget slik at «dørene» kunne lukkes, ble slike altere også dekorert på baksidene (reversen). Ett av Albrecht Dürers altere (Heller-alteret) ble også reversdekorert av hans samtidige Matthias Grünewald, som laget sitt arbeide i grisaille.
I nyere tid brukes betegnelsen triptyk om tredelte billedkunstverk i alminnelighet, løsrevet fra den kirkelige betydningen.

Diptyk

Et diptyk er et bilde med to bildeflater.

Polyptyk

Et polyptyk (polyptychos «mangefold») er et maleri eller relieff med mer enn tre billedflater. Det mest kjente polyptyk er Altertavlen i Gent, et polyptyk.
Ronald 2 – Gi en blomst til en venn

Ronald 2 – Gi en blomst til en venn er et musikkalbum utgitt av Ronald Holmberg i 1996 på Busk records. Albumet regnes som artistens gjennombrudd og inneholder Ronalds mest kjente sang «Sommer ved eidangerfjorden».